బ్లూచిప్‌ కంపెనీల్లో మందగమనం
కొన్నింటిలో భారీ ర్యాలీ
ముంబయి, ఆగస్టు 5: భారత్‌ స్టాక్‌ మార్కెట్లలో భారీర్యాలీ తీసిన బ్లూచిప్‌కంపెనీల షేర్లు నేడు మందగమనంతో ట్రేడ్‌అవుతున్నాయి. శుక్రవారంమార్కెట్లలో కొన్ని ఎంపికచేసి న కంపెనీల షేర్లు నత్తనడకన సాగుతున్నాయి.రిలయన్స్‌ ఇండస్ట్రీస్‌, హెచ్‌డి ఎఫ్‌సి, భారతి ఎయిర్‌టెల్‌ షేర్లు అమ్మకాల ఒత్తిడితో కొనసాగుతున్నాయి.
ఐదు బ్లూచిప్‌ కంపెనీల షేర్లు అమ్మకాల ఒత్తిడితో సాగుతున్నట్లు అంచనా. మార్కెట్లలోట్రేడర్లు ఎక్కు వగా రిలయన్స్‌, హెచ్‌డిఎఫ్‌సి భారతి ఎయిర్‌టెల్‌ షేర్లను వియ్రించేందుకే ఆసక్తిచూపుతున్నారు. అమె రికా ఎఫ్‌డిఎ బయోకాన్‌లో లోపాలున్నాయని ఎత్తి చూపించిన తర్వాత ఆ కంపెనీ షేర్లు కూడా ఒత్తిడికి లోనవుతున్నాయి. అమెరికా ఎఫ్‌డిఎ తాము పరిశీలిం చిన ప్లాంట్‌లో పది లోపాలను ఎత్తిచూపించడంతో బయోకాన్‌ స్టాక్‌9.13శాతం దిగజారింది. కనిష్టస్థాయి లో రూ.341వద్ద నమోదయింది.
ఈ ఏడాది మార్చి నెల రెండవ తేదీ మాత్రమే ఇంతటి భారీ నష్టం చవి చూసింది. నిఫ్టీ ఫార్మాసూచీలో అన్ని కంపెనీలు కూడా దాదాపు దిగజారాయి. 2.5శాతంవరకూ తగ్గింది. సూచి 90336.9 పాయింట్లవద్ద స్థిరపడింది సన్‌ఫార్మా 4.43శాతం, కేడిల్లా హెల్త్‌కేర్‌ 4.17శాతం, డా.రెడ్డీస్‌ లేబ్స్‌ 4.16 శాతం, లూపిన్‌ 3.1శాతం, సిప్లా 2.46శాతంగా దిగజారాయి. ఇదిలా ఉంటే మరో ఐదు కంపెనీలు బెంచ్‌మార్క్‌ సెన్సెక్స్‌లో లాభపడుతున్నాయి. ఇండి యన్‌ ఆయిల్‌ కార్పొరేషన్‌ ఐదుశాతం వరకూ పెరిగింది. కిరోసిన్‌పై సబ్సిడీని ఎత్తివేయాలని ప్రభుత్వం యోచిస్తుండటమే ఇందుకు నిదర్శనంగా చెపుతున్నారు.
ఐఒసి 5.13శాతం పెరిగి 406.75 పాయింట్లవద్ద నిలిచింది. ఇక టైటాన్‌కంపెనీ షేర్లు 10.51వాతంపెరిగి 52వారాల గరిష్టానికి చేరాయి. 616.15 రూపా యలుగా ట్రేడ్‌అయ్యాయి. టాటాగ్రూప్‌కు చెంది న ఈసంస్థ తాజాగా 96.84శాతం నికర లాభాల్లో పెరుగుదల ప్రకటించింది. 237.97 కోట్లరూపాయలుగా తొలిత్రైమాసిక లాభాలను ప్రకటించింది.
జ్యుయెలరీ వ్యాపారంలో విక్ర యాలు ఊపందుకోవడంతో లాభాలుపెరిగినట్లు కంపెనీ ఎండి భాస్కర్‌భట్‌ వెల్లడించారు. ఇక హీరోమోటోకార్ప్‌ షేర్లు 2.91శాతంపెరిగి 52 వారాల గరిష్టస్థాయికి అంటే రూ.3951కి చేరా యి. 17.13శాతం జూలై విక్రయాలు పెరగడ మే కీలకం. ఇక బజాజ్‌ ఫిన్‌సెర్వ్‌ కంపెనీ షేర్లు 2.92శాతంపెరిగి 5270.4 రూపాయలకు చేరాయి.
కంపెనీ సుమా రు 11 శాతం వాటాను మొబైల్‌ వాయలెట్‌ కంపెనీ మొబిక్విక్‌లో కొనుగోలు చేసింది. ఈడీల్‌ విలువ రూ.225కోట్లుగాఉంది. వేదాంతగ్రూప్‌ షేర్లు 2.51 శాతం పెరిగి 287కు పెరిగాయి. అనిల్‌ అగర్వాల్‌ ఆధ్వర్యంలోని వేదాంత ఎఫ్‌టిఐ కన్సల్టింగ్‌ సంస్థ పరంగా అత్యున్నత ర్యాంకింగ్‌ను సాధించింది.